Tolong jelaskan mengenai Awal hidup dan pendidikan dari Michio Kaku dalam bahasa melayu

Kaku dilahirkan di San Jose, California. Kedua-dua ibu bapanya beketurunan Jepun: bapanya anak jati California serta berpendidikan di Jepun dan Amerika Syarikat, kedua-dua ibu bapanya bertemu semasa keluarga mereka diarahkan membawa diri ke Pusat Tolak Perang Tasik Tule semasa Perang Dunia Kedua, di mana mereka bertemu dan di mana abang sulungnya dilahirkan.

Beliau mula menceburi projek sains sejak menghadiri Sekolah Tinggi Cubberley di Palo Alto di mana beluau memasang suatu pemecut zarah di garaj ibu bapanya untuk menghasilkan "sinar gama yang cukup kuat untuk menghasilkan antijirim." Usahanya yang dipamerikan di Pameran Sains Negara Albuquerque, New Mexico menarik perhatian ahli fizik Edward Teller yang memilih beliau sebagai anak didikannya melalui pemberian Biasiswa Kejuruteraan Hertz. Kaku lulus summa cum laude dari Universiti Harvard pada tahun 1968 dan pertama kali dalam kelas fiziknya. Beliau telah menghadiri Makmal Radiasi Berkeley di Universiti California, Berkeley, dan menerima Ph.D. pada tahun 1972, dan pada tahun yang sama mengadakan kuliah di Universiti Princeton.

Kaku dikerahkan dalam Tentera Amerika Syarikat semasa Perang Vietnam di Fort Benning, Georgia serta latihan infantri lanjutan di Fort Lewis, Washington. Walau bagaimanapun, Perang Vietnam berakhir sebelum beliau ditugaskan sebagai seorang askar infantri.